CELEX: 62020TN0567
Language: lt
Date: 2020-09-10 00:00:00
Title: Byla T-567/20: 2020 m. rugsėjo 10 d. pareikštas ieškinys byloje ML / Komisija

2020 11 3   
            
            
               LT
            
            
               Europos Sąjungos oficialusis leidinys
            
            
               C 371/25
            
         
      2020 m. rugsėjo 10 d. pareikštas ieškinys byloje ML / Komisija
      
      (Byla T-567/20)
      (2020/C 371/29)
      Proceso kalba: prancūzų
      
         Šalys
      
      
         Ieškovė: ML, atstovaujama advokačių L. Levi ir M. Vandenbussche
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti ieškinį priimtinu ir pagrįstu,
               
            dėl šios priežasties:
      
                  —
               
               
                  panaikinti 2020 m. birželio 30 d. Komisijos sprendimą neatrinkti ieškovės kandidatūros viešųjų pirkimų procedūroje Nr. [konfidencialu] (1),
               
            
                  —
               
               
                  priteisti kompensaciją už žalą, kurią sudaro galimybės jos pasiūlymui būti įvertintam ir laimėti 1 500 000 EUR vertės sutartį dešimčiai metų praradimas,
               
            
                  —
               
               
                  nurodyti sumokėti vieno euro simbolinę sumą žalos ir delspinigių atlyginimui, paliekant galimybę šią sumą patikslinti,
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas grindžiamas pareigos motyvuoti pažeidimu. Šiuo klausimu ieškovė nurodo, kad ginčijamo sprendimo motyvai yra nepakankami visų pirma, kiek tai susiję su ekonominio ir finansinio pajėgumo kriterijumi.
               
            
                  2.
               
               
                  Antrasis ieškinio pagrindas grindžiamas konkurso sąlygų pažeidimu ir akivaizdžia vertinimo klaida. Remiantis ginčijamu sprendimu, ieškovė neatitiko nei ekonominio ir finansinio pajėgumo kriterijaus, nei techninio ir profesinio pajėgumo kriterijaus. Vis dėlto ieškovė teigia, kad, pirma, atsižvelgdama į garantinį laišką, kurį ji pateikė, atsakovė turėjo nuspręsti, kad ekonominio ir finansinio pajėgumo kriterijus buvo tenkinamas. Antra, dėl techninio ir profesinio pajėgumo kriterijaus ieškovė teigia tenkinusi kriterijų, kuriuo remiantis ji turėjo pagrįsti bent dviejų ūkių, ženklintų [konfidencialu] ar kitais lygiaverčiais ženklais, valdymą.
               
            
                  3.
               
               
                  Trečiasis ieškinio pagrindas grindžiamas Europos Sąjungos pagrindinių teisių chartijos 41 straipsnyje nurodytų teisių į gynybą ir gero administravimo principo pažeidimu, taip pat proporcingumo principo pažeidimu ir Finansinio reglamento (2) I priedo 18.7 punkto pažeidimu. Ieškovės teigimu, atsakovė grindė savo sprendimą informacija, kurios nebuvo konkurso dokumentuose ir dėl kurios jai nebuvo leista išreikšti savo nuomonės, prieš atsirandant neigiamoms pasekmėms. Be to, ieškovė priduria, kad jeigu atsakovė manė, jog laiduojanti įmonė neatitiko taikomų atrankos kriterijų, atsakovė turėjo reikalauti, kad ji būtų pakeista, o ne atmesti visą pasiūlymą.
               
            
         (1)  Konfidencialūs duomenys neskelbiami.
      
         (2)  2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 (OL L 193, 2018, p. 1).